Malala Yousafzai

D'Malala Yousafzai [məˈlala jusəfˈzə͡i] (Paschtunesch: ملاله یوسفزۍ, Urdesch: ملالہ یوسف زئی&), gebuer den 12. Juli 1997, ass eng pakistanesch Fra, déi sech fir Kannerrechter asetzt.

Si huet am Januar 2009 ugefaangen, op der BBC e Blog ze schreiwen, an deem se beschreift, wéi pakistanesch Taliban am Swat-Dall Schoule fir Meedercher zerstéiert an d'Meedercher dru gehënnert hunn, iwwerhaapt eng Schoulausbildung ze kréien.Malala Yousafzai Full Diary For BBC (Gul Makai)

Si gouf mat deem Blog iwwer d'Grenze vum Land bekannt. Den 9. Oktober 2012 hunn Taliban an engem Bus vun no op si geschoss, wouduerch se schwéier blesséiert gouf.frontpage mag: Taliban Solution to Bad Press: Kill Journalists. Nodeems hiren ufanks kriteschen Zoustand stabiliséiert gi war, gouf s'op Birmingham an eng spezialiséiert Klinick bruecht."Malala Yousafzai, schoolgirl shot by Taliban, now in UK". bbc.co.uk, 15.10.2012. 2013 koum hir Famill a Groussbritannien no, fir bei hir kënnen ze sinn.

Am Dezember 2012 gouf, an Zesummenaarbecht mat der UNESCO, de Malala-Fonds gegrënnt, fir op der ganzer Welt Projeten z'ënnerstëtzen, déi d'Recht vun de Kanner op Bildung duerchsetzen. Am Februar 2013 huet se däerfen d'Spidol verloossen. An de Méint duerno huet si eng Biographie publizéiert, an op hirem 16. Gebuertsdag virun der Jugendversammlung vun der UNO eng Ried gehalen.Malala Yousafzai, Christina Lamb: Ich bin Malala: Das Mädchen, das die Taliban erschießen wollten, weil es für das Recht auf Bildung kämpft. Droemer, 2013, S. 378-384 Dobäi huet si dem UNO-Generalsekretär Ban Ki Moon eng Petitioun mat 4 Milliounen Ënnerschrëfte fir d'Bildung vun alle Kanner op der Welt iwwerreecht. Den 10. Oktober krut si de Sacharow-Präis vum EuropaparlamentEuropaparlament: Sacharow-Preis: pakistanische Aktivistin Malala Yousafzai erhält Menschenrechtspreis 2013, 10. Oktober 2013. an hat kuerz duerno eng Entrevue mam amerikanesche President Barack Obama.Philip Rucker: Malala Yousafzai meets with the Obamas in the Oval Office. In: The Washington Post, 11. Oktober 2013.

Den 10. Oktober 2014 krut se, zesumme mat der Kailash Satyarthi, de Friddensnobelpräis an ass domat déi bei wäitem jéngst Laureatin vun där Auszeechnung.

Zu Esch-Uelzecht gouf de Chemin Malala-Yousafzai an den Nonnewisen no hir genannt.Marco Goetz: "EschGemeinderäte debattieren über neue Straßennamen, TICE und Sport." 14.03,2025.

 Literatur 
 Malala Yousafzai: I am Malala: The Girl Who Stood Up for Education and Was Shot by the Taliban. Weidenfeld & Nicolson, London 2013. ISBN 978-0-297-87091-3.

 Um Spaweck 

 Artikel-Dossier iwwer d'Malala Yousafzai vum Spiegel

Kategorie:Blogger
Kategorie:Mënscherechtler
Kategorie:Fraerechtlerinnen
Kategorie:Gebuer 1997
Kategorie:Friddensnobelpräisdréier
Kategorie:Sacharow-Präis
Kategorie:Persounen, no deenen eng Struktur zu Lëtzebuerg genannt ass